გომელის ოლქი

გომელის ოლქი (ბელარ. Гомельская вобласць) — ადმინისტრაციული ერთეული ბელარუსის სამხრეთ-აღმოსავლეთით. ადმინისტრაციული ცენტრი — ქალაქი გომელი. დაარსდა 1938 წლის 15 იანვარს. დაარსდა 1938 წლის 15 იანვარს, სსრკ-ის „01.15.1938 ცვლილებების შეტანის შესახებ კონსტიტუციაში“ (ძირითად კანონში) შესაბამისად. გომელის ოლქის ფართობი 40.4 ათასი კმ²-ია (1-ლი ადგილი ქვეყანაში), წარმოადგენს ბელარუსის მთელი ტერიტორიის მეხუთედ ნაწილს. ოლქი ესაზღვრება ბელარუსის — მინსკის, ბრესტისა და მოგილევის ოლქებს, ასევე უკრაინასა და რუსეთს. ოლქის კლიმატი ზომიერი კონტინენტალურია, თბილი ზაფხულითა და რბილი ზამთრით. საშუალო ტემპერატურაა: იანვარში — -5—6 °C, ივლისში — +18—19 °C. ზამთარში, დომინირებს სამხრეთის ქარი, ხოლო ზაფხულში — დასავლეთის და ჩრდილო-დასავლეთისა. ქარის სიჩქარე საშუალოდ წელიწადში შეადგენს დაახლოებით 3 მ/წმ-ს. წლიური ნალექი მერყეობს 550-650 მმ შორის. კლიმატი ხელსაყრელია შაქრის ჭარხლის, სიმინდის, ყურძნისა და სხვა მოსავლის მოსაყვანად. უდიდესი სანაოსნო მდინარეებია დნეპრი, პრიპიატი, სოჟი და ბერეზინა. ოლქში არსებობს ბევრი ტბა. უდიდესი ტბაა ჩერვონოე (ფართობით 43,6 კმ²). ტერიტორიის 42% დაფარულია ტყეებით. გომელის ოლქი საკმაოდ ხელსაყრელია ბუნებრივი პირობების განვითარების ადამიანის საქმიანობის ყველა სფეროში. ოლქის რელიეფი ტოპოგრაფიულად ხელს უწყობს დასახლებების განვითარებას, ასევე სასოფლო-სამეურნეო დანიშნულების მიწის ათვისებას, სამრეწველო საწარმოებების და სატრანსპორტო მაგისტრალების განვითარებას. გომელის ოლქში ცხოვრობს 1 423 972 ადამიანი (2015 წლის 1 ივლისისთვის), მათ შორის ქალაქში — 76,5%, ხოლო თითქმის მეოთხედი — ქალაქგარეთ. გომელის ოლქის საერთო ფართობი შეადგენს 4036,2 ათას ჰექტარს, მათ შორის სასოფლო-სამეურნეო მიწა — 1450,3 ათასი ჰექტარი. სახნავ-სათესი მიწა მოიცავს 61%, სათიბ-საძოვრები კი — 37%. გომელის ოლქი მოიცავს 21 რაიონს: 2015 წლის დასაწყისში გომელის ოლქის მოსახლეობამ შეადგინა 1 423 964 ადამიანი, მათ შორის, ქალაქის მოსახლეობა — 1 087 105 ადამიანი (76.34%), ხოლო სასოფლისა — 336 859 ადამიანი (23,66%). ოლქში 17 ქალაქი, 18 დაბა და 2636 სოფელია. ქალაქ გომელში 4 რაიონია. ოლქის ტყის მიწის ფონდის ფართობი შეადგენს — 1653 ათას ჰექტარს, ტყით დაფარულია 1472,9 ათასი ჰექტარი. სასარგებლო წიაღისეულებს შორის, რომელიც განსაკუთრებით მნიშვნელოვანია ეროვნული ეკონომიკისათვის, არის სათბობ—ენერგეტიკული ნედლეული. შესწავლილია თითქმის 1500 ტორფის საბადო. ქალაქ მოზირში მუშაობს ნავთობგადამამუშავებელი და ქიმიური ქარხანა. ქვა მარილის შესწავლილი რეზერვები აღემატება 22 მილიარდ ტონას. რეგიონს აქვს კალიუმის მარილის, ცარცის, სამშენებლო ქვის, მინის რეზერვები, გრძელდება ალმასის საბადოების კვლევა. გომელის ოლქი გამოირჩევა მნიშვნელოვანი სამრეწველო პოტენციალით და არის ბელარუსის ერთ-ერთი მაღალგანვითარებული სამრეწველო ოლქი. ოლქში არსებობს 300-ზე მეტი დიდი და საშუალო სამრეწველო საწარმო. ვიკისაწყობში არის გვერდი თემაზე: გომელის ოლქი გომელის ოლქი, ქალაქები და სოფლები. სურათები არქიტეკტურული ძეგლების სურათები დაარქივებული 2008-05-30 საიტზე Wayback Machine. გომელის ოლქის ქალაქები დაარქივებული 2010-03-15 საიტზე Wayback Machine. გომელის ოლქის გეოგრაფიული მდებარეობა დაარქივებული 2016-03-04 საიტზე Wayback Machine. გომელის ოლქი დაარქივებული 2014-10-17 საიტზე Wayback Machine. გომელის ოლქის ეკონომიკა დაარქივებული 2014-10-17 საიტზე Wayback Machine. ოლქის რუკები პროექტი «100 გზა»[მკვდარი ბმული] ↑ 1.0 1.1 Социально-экономическое развитие регионов Республики Беларусь за январь — июнь 2015 года დაარქივებული 2015-09-23 საიტზე Wayback Machine. // Национальный статистический комитет Республики Беларусь. — Мн., 2015. ↑ Гомельская область, Беларусь | Belarus.by. დაარქივებულია ორიგინალიდან — 2012-05-08. ციტირების თარიღი: 2016-03-01. ↑ ХАРАКТЕРИСТИКА ГОМЕЛЬСКОЙ ОБЛАСТИ | Гомельский экономический форум. დაარქივებულია ორიგინალიდან — 2016-03-06. ციტირების თარიღი: 2016-03-01. ↑ «Государственный земельный кадастр Республики Беларусь» დაარქივებული 2016-03-04 საიტზე Wayback Machine. (2011 წლის მდგომარეობით) ↑ Результаты переписи 2015 года.. დაარქივებულია ორიგინალიდან — 2016-03-04. ციტირების თარიღი: 2016-03-01. ↑ Демоскоп Weekly — Приложение. Справочник статистических показателей ↑ DSL-2640U. დაარქივებულია ორიგინალიდან — 2014-08-13. ციტირების თარიღი: 2016-03-03. ↑ დაარქივებული ასლი. დაარქივებულია ორიგინალიდან — 2010-09-18. ციტირების თარიღი: 2010-09-18.